คาโซกุโนะคาตาจิ

คาโซกุโนะคาตาจิ () เป็นละครโทรทัศน์ ที่ออกอากาศทางสถานีโทรทัศน์ทีบีเอส ตั้งแต่วันที่ 17 มกราคม ถึง 20 มีนาคม 2016 นำแสดงโดย ชิงโงะ คาโตริ

 เรื่องย่อ 
เป็นเรื่องราวของไดซูเกะ นางาซาโตะ พนักงานบริษัท อายุ 39 ปี ผู้ตั้งใจแน่วแน่ว่า "จะไม่แต่งงานเด็ดขาด" เพราะเห็นว่าการอยู่เป็นโสดดีกว่าการแต่งงาน และไม่ต้องการให้ใครเข้ามาวุ่นวายในชีวิต ไดซูเกะมีความสุขอยู่ในอาณาจักรส่วนตัวมานานหลายปี จนวันที่ตัดสินใจซื้อแมนชันเป็นของตัวเอง และเป็นเหตุให้ได้มาเจอกับ ฮานาโกะ คูมางาอิ พนักงานออฟฟิศสาว อายุ 32 ปี ที่เจ้าระเบียบ และได้รับสมญานามจากไดซูเกะ และเพื่อน ๆ ว่า "เจ้าแม่แห่งการเคลม" เธอเป็นสาวญี่ปุ่นยุคใหม่อีก 1 คน ที่หลังจากต้องหย่าร้างมา เธอตั้งใจว่า "ไม่ว่าอย่างไรก็จะไม่แต่งงานใหม่อีกครั้งแน่นอน"

 นักแสดง 
 นักแสดงหลัก 
 ไดซูเกะ นางาซาโตะ (39)
 รับบทโดย ชิงโงะ คาโทริ
 ทำงานอยู่ในบริษัทผลิตเครื่องเขียนยักษ์ใหญ่ "เพนนา" ตำแหน่งหัวหน้าทีมวางแผนผลิตภัณฑ์ และเป็นเจ้าของห้อง 407
 ฮานาโกะ คูมางาอิ (32)
 รับบทโดย จุริ อุเอะโนะ
 ทำงานอยู่ในกลุ่มงาน "กาแฟ" แผนกวัตถุดิบและผลิตภัณฑ์เครื่องดื่ม ของบริษัทการค้าขนาดใหญ่ "เทโคะ เทรดดิง" พักอยู่ในห้องชุดเดียวกับไดซูเกะที่อยู่ห้อง 507

 บริษัทเครื่องเขียน เพนนา 
โชอิจิ ซาซากิ (39) / โยชิโยชิ อารากาวะ
เพื่อนร่วมงานที่เข้ามาทำงานรุ่นเดียวกันกับไดซูเกะ เป็นผู้เชี่ยวชาญเกี่ยวกับการหาข้อมูลหาคู่แต่งงาน ด้วยความมุ่งมั่นว่าจะต้องแต่งงานก่อนอายุ 40 ให้ได้ แต่ก็ดูเหมือนจะไม่เข้าใกล้ความสำเร็จได้สักที
ฮารูโตะ อิริเอะ (26) / ยูได ชิบะ
พนักงานรุ่นน้องของไดซูเกะ เป็นหนุ่มป๊อปในบริษัท คอยใส่ใจคนรอบข้าง ดูเผิน ๆ เหมือนจะไม่มีความกระตือรือร้นในการทำงาน แต่ที่จริงแล้วเป็นคนไม่ยอมแพ้อะไรง่าย ๆ และดูเหมือนจะมีอะไรปกปิดเพื่อนร่วมงานอยู่บางอย่าง
อายูมิ ฟูกูดะ (24) / คิซุ โคนิชิ - รุ่นน้องแผนกเดียวกันกับไดซูเกะ
ยูกะ โคยามะ (23) / มาริยะ นางาโอะ - รุ่นน้องแผนกเดียวกันกับไดซูเกะ
โยชิโนบุ ซาวะ / ทัตสึฮิโตะ โอกูดะ - หัวหน้าแผนกของไดซูเกะ

 บริษัทเทโค เทรดดิง จำกัด 
รินะ ทานากะ (23) / คิโกะ มิซูฮาระ
พนักงานเข้าใหม่ในบริษัทเทรดดิงเดียวกับฮานาโกะ บุคลิกเป็นคุณหนูอย่างแท้จริง ไม่มีความกระตือรือร้น หรือมุ่งมั่น เกี่ยวกับการทำงานและความก้าวหน้าในงาน ใช้ชีวิตอยู่ต่างประเทศตั้งแต่เล็ก และหลายครั้ง รู้สึกทุกข์ใจ ที่มักจะถูกมองเป็นตัวประหลาด เวลาคุยกับฮานาโกะซึ่งเป็นรุ่นพี่ ก็จะพูดความเห็นของตัวเองออกมาเลย ได้รู้จักกับไดซูเกะเพราะฮานาโกะ และค่อย ๆ พัฒนาเป็นความ รู้สึกชอบพอมากขึ้นเรื่อย ๆ
ซาโตริ ยามาเนะ (32) / คานาโกะ ยานางิฮาระ
พนักงานสัญญาจ้าง เข้าทำงานปีเดียวกับฮานาโกะ ทำงานอยู่แผนกเดียวกัน สนิทกันทั้งในการทำงานและเรื่องส่วนตัว เป็นที่ปรึกษาที่ดีให้กันเสมอ แต่มีแค่เรื่องเดียว ที่ต่างจากฮานาโกะก็คือ เธอไม่อยากเป็นโสด และอยู่ระหว่างการหาคู่แต่งงานอย่างลับ ๆ
โทโมฮารุ อันโด / โคจิ ชิบะ - เพื่อนร่วมงานแผนกเดียวกับฮานาโกะ
โนบูอากิ ทานากะ / มาซาโตะ อิริเอะ - หัวหน้าแผนกของฮานาโกะ

 บ้านนะงะซะโตะ 
โคโซ นางาซาโตะ (70) / โทชิยูกิ นิชิดะ - พ่อของไดสึเกะ
เคยเป็นชาวประมงมาก่อน เคยเป็นคนเงียบขรึมและแข็งกระด้าง แต่หลังภรรยาเสียชีวิตไป ก็กลายเป็นคนที่ใช้ชีวิตอย่างอิสระเต็มที่ เหมือนเปลี่ยนเป็นคนละคน ต่อมาได้แต่งงานใหม่กับม่ายสาวลูกติดชื่อ เมะงุมิ โดยไม่ได้ปรึกษากับไดซูเกะก่อน เมื่อเมะงุมิหนีไป จึงพาโคะตะ ลูกติดของเมะงุมิ ขึ้นมาที่โตเกียว และยึดเอาห้องชุดของไดซูเกะ เป็นที่พักในระหว่างที่ตามหาเมะงุมิ
มิซาโยะ นางาซาโตะ / โยโกะ อาซาจิ - แม่ของไดสึเกะ เสียชีวิตไปเมื่อ 5 ปีก่อน
เมงูมิ นางาซาโตะ (41) / มิกิ มิซูโนะ - แม่ของโคตะ และเป็นภรรยาใหม่ของโยโซ
แยกทางกับพ่อของโคตะนานมาแล้ว ไม่ประสบความสำเร็จทั้งเรื่องงานและความรัก จนได้มาแต่งงานกับโยโซ แต่แล้ววันหนึ่ง ก็มาหนีไปจากโยโซและโคตะ
โคตะ นางาซาโตะ (13) / ฮีวกะ ทากาดะ (ซากูระ ชิเมจิ) - น้องชายไม่แท้ของไดซูเกะ
เมื่ออยู่ดี ๆ แม่ซึ่งแต่งงานใหม่กับโยโซ มาหายตัวไป จึงได้เข้ามาอาศัยอยู่ที่แมนชั่นของไดซูเกะ พร้อมกับโยโซ เป็นคนเก็บกด ไม่พูด ไม่แสดงออกทางสีหน้าท่าทางใด ๆ แม้ว่าอยู่ดี ๆ แม่จะหายตัวไป ทำให้โยโซคอยเฝ้ามองด้วยความเป็นห่วงตลอดเวลา

 บ้านคูมาไก 
ริสึโกะ คูมาไก (60) / จุน ฟูบูกิ - แม่ของฮานาโกะ หลังจากไปใช้ชีวิตหลังเกษียณกับสามีที่ต่างจังหวัดได้ไม่นาน ก็เกิดทนอากาศหนาวเย็นและความยากลำบากในการใช้ชีวิตประจำวันที่นั่นไม่ได้ จึงตัดสินใจแยกกันอยู่กับสามี และกลับเข้าเมืองมาคนเดียว โดยไม่ได้บอกฮานาโกะก่อน เวลามีอะไรเกิดขึ้น ก็จะพูดว่า "ชีวิตของเรา กำลังจะเริ่มต่างหากล่ะ" ขัดแย้งกับฮานาโกะบ่อยครั้ง แต่ในความเป็นจริง มีความห่วงใยในอนาคตของฮานาโกะอย่างมาก

 อื่นๆ 
มิกะ โอโนะ (37) / อาริซะ มิซึกิ - อดีตแฟนของไดสึเกะ คบหากันมาตั้งแต่สมัยเรียนมหาวิทยาลัย เคยคิดจะแต่งงานกันครั้งหนึ่ง แต่เห็นว่าไดสึเกะนั้นชอบอยู่คนเดียวมากกว่า และไม่เหมาะกับการแต่งงาน จึงเลิกรากันไปในปีที่ 7 หลังจากนั้น ก็ไปแต่งงานกับผู้ชายอีกคนที่ไดสึเกะมองว่า เป็นผู้ชายที่ไม่ได้เรื่อง ปัจจุบันมีลูกชาย 2 คน และใช้ชีวิตครอบครัว 4 คน พ่อแม่ลูกอย่างมีความสุข
คาซูยะ ทากาเซะ (35) / เค ทานากะ - อดีตสามีของฮานาโกะ ตั้งแต่หย่ากันไป ก็ไปทำงานอยู่ต่างประเทศมาตลอด และเพิ่งกลับมาที่ญี่ปุ่นอีกครั้ง
อายะ โคซูเอะ (28) / อัน นากะมูระ - หญิงสาวที่รักกีฬาและการออกกำลังกายเป็นชีวิตจิตใจ เป็นคนสวย รูปร่างดี และเป็นเทรนเนอร์ให้กับไดสึเกะ มีความตั้งใจและมีความรู้เฉพาะทางด้านการเป็นเทรนเนอร์
ชิเงะซัง (71) / เรโอะ โมริโมโตะ - เพื่อนสนิทตั้งแต่วัยเด็กของพ่อไดสึเกะ

 ภาพรวม 
ในสังคมปัจจุบันทั่วโลก ไม่เว้นแม้แต่ในประเทศญี่ปุ่น ที่อดีตเคยมองว่า การเติบโตเป็นผู้ใหญ่ ทำงาน แล้วแต่งงานมีครอบครัว มีลูก เป็นเรื่องปกติสามัญธรรมดาที่"ใครๆ ก็ต้องทำแบบนั้น" มาถึงวันนี้ นอกจากจะมีอัตราการเกิดน้อยลงเรื่อยๆ แล้ว หนุ่มสาวชาวญี่ปุ่น ก็มีอัตราการอยู่เป็นโสดกันมากขึ้นเรื่อยๆ" Kazoku No Katachi" จะสะท้อนให้เห็นลักษณะของครอบครัวญี่ปุ่นในยุคใหม่นี้ ผ่านตัวละครทั้ง 2 อย่าง ไดซูเกะ และ ฮานาโกะ

 ชื่อตอน และอัตราความนิยมในการชม 
         ตอนที่ 1  2016.01.17  ลูกๆผู้ไม่ยอมแต่งงาน VS พ่อแม่ที่แสนจะสุดโต่ง  結婚しない息子と娘vs超破天荒な父と母  9.3%   ตอนที่ 2  2016.01.24  อดีตสามีเป็นพวกโรคจิต!? อันตรายเริ่มย่างกรายมาถึงปราสาทของผมแล้ว!  元夫はストーカー⁉︎俺の城に危機迫る!  9.0%   ตอนที่ 3  2016.01.31  ของขวัญสุดท้ายจากแม่ผู้จากไปถึงพ่อและลูกชาย  亡き母からオヤジと息子へ最後の贈り物  10.3%   ตอนที่ 4  2016.02.07  อดีตสามีที่อยากกลับมาคืนดี กับความสัมพันธ์แบบสามเส้าของเรา  再婚をしたい元夫と奇妙な三角関係勃発  9.9%   ตอนที่ 5  2016.02.14  การหย่าร้างในคืนก่อนงานแต่งงาน!? สายสัมพันธ์ของสามีภรรยาที่พ่อกับแม่ช่วยสร้างขึ้น  結婚式前夜に離婚!?父母が結ぶ夫婦の絆  8.6%   ตอนที่ 6  2016.02.21  นี่พ่อก็โดนด้วย...ภรรยาใหม่กลายเป็นพวกหลอกลวง!?  オヤジおまえもか…後妻は結婚詐欺師!?  8.6%   ตอนที่ 7  2016.02.28  เหตุผลที่พ่อแต่งงานกับผู้หญิงไม่เอาไหน  オヤジがダメな女と再婚した本当の理由  8.0%   ตอนที่ 8  2016.03.06  เหตุผลที่พ่อต้องจากไป  オヤジが死ぬ理由  7.6%   ตอนที่ 9  2016.03.13  เหตุผลที่เธออยากอยู่กับเขา  あいつと一緒にいたい理由  8.9%   ตอนที่ 10  2016.03.20  การขอแต่งงานที่อยากให้พ่อได้ฟัง  オヤジに聞かすプロポーズ  9.6%  อัตราความนิยมในการชมโดยเฉลี่ย ประมาณ 8.99% Audience Rating TV - Kazoku No Katachi

อ้างอิง

 แหล่งข้อมูลอื่น 
 日曜劇場「家族ノカタチ」 | TBS公式サイト
 家族ノカタチ - TBSオンデマンド 



หมวดหมู่:ละครโทรทัศน์ญี่ปุ่นในปี พ.ศ. 2559
หมวดหมู่:ละครโทรทัศน์ของสถานีโทรทัศน์ทีบีเอสทีวี